**NOTĂ INFORMATIVĂ**

**la proiectul Hotărîrii Guvernului „cu privire la modificarea și completarea Regulamentului privind birourile (secţiile) comercial-economice în cadrul misiunilor diplomatice şi oficiilor consulare ale Republicii Moldova peste hotare**”

Regulamentul privind birourile (secţiile) comercial-economice în cadrul misiunilor diplomatice şi oficiilor consulare ale Republicii Moldova peste hotare a fost elaborat în scopul dinamizării activității reprezentanțelor stipulate în art.3 și art.6 al Legii cu privire la Serviciul diplomatic nr.761-XV din 27 decembrie 2001 și art.23 al Legii reglementării de stat a activității comerciale externe nr.1031-XIV din 8 iunie 2000, în contextul **creșterii**rolului diplomației economice în promovarea intereselor economice ale țării în condițiile proceselor integraționiste şi concurenței pe piața mondială, și aprobat prin Hotărîrea Guvernului Nr. 413 din 09.06.2017 (Monitorul Oficial al Republicii Moldova, 2017, nr.190-200, art. 502).

După intrare în vigoare a Regulamentului a fost lansată în regim de testare evaluarea Birourilor (secțiilor) comercial-economice în conformitate cu obiectivele și indicatorii aprobați în anexele 1 și 2. Ca urmare, Ministerul Economiei și Infrastructurii și Ministerul Afacerilor Externe și Integrării Europene au recepționat comentarii și obiecții pe marginea acestora din partea Misiunilor Diplomatice și Oficiilor Consulare, în special de la Birourile (secțiile) comercial-economice, care au fost examinate și discutate în cadrul ședințelor a grupului de lucru pe diplomația economică, format prin ordin comun a Ministerului Economiei și Infrastructurii și Ministerul Afacerilor Externe și Integrării Europene nr.26 din 23.02.17 şi nr.144-b-12 din 20.02.17.

Ca urmare, au fost identificată necesitatea revizuirii obiectivelor și indicatorilor. Astfel, a fost modificat tabelul-tip de raportare, revizuită ponderea, subacțiunile, și completată abordarea sectorială, ce a creat și necesitatea modificării secțiunii ce ține de monitorizarea și evaluarea activității și completarea atribuțiilor ce ține promovarea cooperării în domeniul turismului. Secțiunea 3 a fost redată într-o forma mai explicită pentru eficientizarea activității Birourilor (secțiilor) comercial-economice și simplificarea raportării.

Totodată, menționăm că volumul cantitativ a indicatorilor de performanță vor fi ajustați în dependență de situația social-economică din țara de reședință și vor fi aprobate pentru fiecare birou (secție) în parte, printr-un ordin comun al Ministerului Economiei și Infrastructurii și Ministerului Afacerilor Externe şi Integrării Europene, în cooperare cu Organizația de Atragere a Investițiilor și Promovare a Exportului din Moldova (MIEPO), în baza propunerilor și informațiilor parvenite din partea membrilor Biroului (secţiei) comercial-economic(e).

Menționăm că, implementarea proiectului de hotărîre nu necesită alocarea unor resurse financiare adiționale din bugetul de stat.

Totodată, în scopul respectării prevederilor Legii nr.239-XVI din 13 noiembrie 2008 privind transparența în procesul decizional, proiectul hotărîrii Guvernului a fost plasat pe pagina web a Ministerului Economiei și Infrastructurii.

În contextul celor expuse, se consideră oportună aprobarea proiectului Hotărîrii de Guvern cu privire la modificarea și completarea Regulamentului privind birourile (secţiile) comercial-economice în cadrul misiunilor diplomatice şi oficiilor consulare ale Republicii Moldova peste hotare.

**Secretar General Iulia COSTIN**